Le termino zwinglianismo generalmente refere al pensamento de Huldrych Zwingli (Reformator a Zurich in le 16e seculo), ma se usa sovente pro referer specificatemente a su conception del sacramentos, specialmente super le presentia real del corpore de Jesus in le Cena del Senior. Secundo iste conception on poterea melio dicer: ""absentia real"". De facto ille multo disputava con Martin Luther super iste thema. Ille nasceva in 1484 e moriva durante su servicio como cappellano militar durante le guerra del 1531 contra le cantones catholic.

Le stoicismo era un doctrina que superviveva tote le periodo del Grecia Antique usque al Imperio Roman, incluente le epocha del imperator Marco Aurelio. In le epocha de Ciceron, le stoicismo era un del quatro scholas principal al latere del epicurismo, del schola peripatetic e del academismo (scepticismo). Le stoicos se opponeva vigorosemente al doctrina de Epicuro como incompatibile al lore, ma entrava in un dialogo productive con le peripateticos e le academicos. Le stoicos professava admiration pro Platon, Socrates, Heraclito e Pythagoras.

Le influentia del doctrina stoic pote discerner se in le neoplatonismo (notabilemente in le conceptiones stoic del providentia) e un currente christian del seculo 16, denominate le «neostoicismo».

In le Germania (scripte circa le anno 98 E.C.), Tacito tracta del terras, costumes, e governamentos del populos germanic. Su tractamento del tribos foras del Imperio es de valor mixte al historicos. Ille reporta le character german como un sorte de ‘nobile salvage’ como comparation al romanos contemporanee qui esseva in su oculos ‘degenerate’. Gratias a su depiction, le obra esseva popular in Germania moderne – specialmente inter le nationalistas german e illes del Romanticismo german – del seculo XVI e depois. Malgrado iste preoccupation, illo nos provide multe detalios sur le Germania de iste periodo, pro exemplo nomines pro tribos con qui Roma habeva facite contacto. Le information de Tacito non esseva, in general, basate sur su proprie experientia, e plus recente recercas ha demonstrate que multe de su assumptiones esseva in error. In facto, historicos moderne debatte si tote le tribos esseva germanic in le sensa linguistic, viste que alcunos parlava probabilemente linguas celtic.

In 1933 Castel Gandolfo deveniva le centro del Observatorio, ubi in le palatio papal on ha montate nove telescopios. A causa de cercente exclaration del celo on cercava un melior loco pro un telescopio moderne de nove generation. In le anno 1980 apud Universitate de Arizona in Tucson le gruppo VORG (Vatican Observatory Research Group) esseva create. In distantia circa 160 km ab Tucson on construeva super Mount Graham (circa 3200 m nivello del mar) le telescopio moderne VATT (Vatican Advanced Technology Telescope) cuje labor on inaugurava in le anno 1993.

Hillsboro es un citate in le contato Traill, Dakota del Nord, Statos Unite de America. Secundo le censo de 2000, le population del citate esseva 1 563.